Mägiekspeditsioon

Mägiekspeditsioon (inglise keeles mountaineering expedition) on alpinistlik ekspeditsioon mägedesse eesmärgiga ronida mägede tippu.

19. sajandi teisel poolel tekkisid alpinismiharrastajate klubid Inglismaal (Alpine Club, 1857), Austrias, Saksamaal, Itaalias, Šveitsis ja Prantsusmaal. Alpiklubid hakkasid korraldama mägiekspeditsioone. 1860.–1880. aastatel esmavallutati paljud Alpide kõrgemad mäetipud; perioodi (aastakümmet) Alfred Willsi Wetterhorni tipputõusust 1854. aastal kuni Edward Whymperi Matterhorni tipputõusuni 1865. aastal loetakse alpinismi kuldajaks. 

1883. aastal toimus esimene alpinistlik mägiekspeditsioon Himaalajasse. William Grahami juhtimisel tõusti mitme mäe tippu. Peetakse üsna tõenäoliseks, et Graham koos kaaslastega tõusis katsel Kabru (7412 m) tippu jõuda kõrgusele üle 7300 meetri.

Mägiekspeditsioone
Džomolungma ekspeditsioone
pisi|1921. aastal toimunud Briti Everesti luureekspeditsiooni liikmed. George Mallory pildil esireas vasakult esimene
pisi|1954. aastal toimunud Itaalia Karakorami ekspeditsiooni liikmed Lino Lacedelli ja Achille Compagnoni, esmatõusjad K2 tippu
1921 – Briti Everesti luureekspeditsioon, eesmärk oli leida parim marsruut Džomolungma tippu ronimiseks
1922 – Briti Everesti ekspeditsioon, üritati esimest korda Džomolungma tippu tõusta, esmakordselt prooviti ronida hapnikuballoonidega, püstitati tõusude maailmarekord 8320 m 
1924 – Briti Everesti ekspeditsioon, Edward Norton püstitas tõusude maailmarekordi 8570 m. Hukkusid George Mallory ja Andrew Irvine, kelle puhul jäi selgusetuks, kas nad tippu jõudsid või mitte 
1933 – Briti Everesti ekspeditsioon, Lawrence Wager ja Percy Wyn-Harris ronisid nn "Nortoni kõrgusele" lisahapnikku kasutamata. See tippmark ületati alles 1978. aastal 
1952 – Šveitsi Everesti ekspeditsioon, Raimond Lambert ja Tenzing Norgay püstitasid tõusude maailmarekordi 8600 m 
1953 – Briti Everesti ekspeditsioon, Edmund Hillary ja Tenzing Norgay tipptõus lõunaküljelt
1956 – Šveitsi Everesti ekspeditsioon, kolme šveitslase tippujõudmine 
1960 – Hiina Everesti ekspeditsioon, esimene tipputõus Džomolungma põhjaküljelt 
1982 – Esimene Nõukogude Himaalaja ekspeditsioon Jevgeni Tamme juhtimisel 
1998 – Eesti I Himaalaja ekspeditsioon
1999 – Mallory ja Irvine'i uurimisekspeditsioon, eesmärk otsida tõendeid Mallory ja Irvine'i kohta, kas nad jõudsid 1924. aasta juunis Džomolungma tippu või mitte
2003 – Eesti I Everesti ekspeditsioon Tõivo Sarmeti juhtimisel, Alar Siku ja Saulius Viliuse tipputõus 

Teisi mägiekspeditsioone
1865 – Esimene Matterhorni tipputõus, mägiretk, üks alpinismi kuldaja kuulsamaid tipputõuse 
1950 – Prantsuse Annapurna ekspeditsioon, esmatõus kaheksatuhandelisele
1954 – Itaalia Karakorami ekspeditsioon, esmatõus K2 tippu
1998 – Eesti I Himaalaja ekspeditsioon, Tõivo Sarmeti juhtimisel, mille käigus tõusti Cho Oyu tippu

Vaata ka
Naisekspeditsioone
Eesti mägiekspeditsioonid

Viited

Kategooria:Alpinism